Source: http://www.consilium.europa.eu/ro/meetings/european-council/2017/04/29/
Timestamp: 2017-10-17 07:42:57+00:00
Document Index: 1808945

Matched Legal Cases: ['articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50']

Consiliul European special (articolul 50), 29/04/2017 - Consilium
Consiliul European special (articolul 50), 29/04/2017
17:00 Declarația președintelui Tusk cu privire la reuniunea extraordinară a Consiliului European (articolul 50) din 29 aprilie 2017
La conferința de presă de după reuniune, președintele Donald Tusk a prezentat orientări pentru negocierile privind Brexitul.
16:00 Orientările Consiliului European (articolul 50) pentru negocierile privind Brexitul
Orientările Consiliului European (articolul 50) în urma notificării transmise de Regatul Unit în temeiul articolului 50 din TUE.
10:30 Declarația președintelui Tusk înaintea reuniunii extraordinare a Consiliului European (articolul 50) din 29 aprilie 2017
Înainte de reuniunea de adoptare a orientărilor pentru negocierile privind Brexitul, președintele Donald Tusk a subliniat principalele chestiuni care trebuie să fie abordate.
09:30 Scrisoare de invitație din partea președintelui Donald Tusk adresată membrilor Consiliului European (articolul 50)
La 28 aprilie 2017, președintele Donald Tusk a trimis o scrisoare de invitație la reuniunea Consiliului European special (articolul 50).
Selecții de la reuniunea specială a Consiliului European (articolul 50)
Ordine de zi provizorie, Consiliul European special (articolul 50), 29 aprilie 2017
Program orientativ pentru presă
Informații complete privind acreditarea de presă
Aspecte practice privind centrul de presă
Scrisoare de invitație din partea președintelui Donald Tusk adresată membrilor Consiliului European (articolul 50), 28 aprilie 2017
Consiliul European special (articolul 50), în formula UE 27, a adoptat orientările pentru negocierile privind Brexitul.
Orientările Consiliului European (articolul 50) pentru negocierile privind Brexitul, 29.04.2017
„Aș dori să subliniez unitatea excepțională a tuturor celor 27 de lideri în privința orientărilor pentru negocierile noastre cu Regatul Unit. (...) În prezent dispunem de sprijinul unanim al tuturor celor 27 de state membre și al instituțiilor UE, ceea ce ne conferă un mandat politic solid pentru aceste negocieri.”
Președintele Donald Tusk la conferința de presă de după summit
Declarația președintelui Tusk în urma reuniunii speciale a Consiliului European (articolul 50) din 29 aprilie 2017
Orientările vor defini cadrul negocierilor și vor stabili pozițiile și principiile generale ale UE în cadrul discuțiilor. Consiliul European va actualiza orientările pe durata negocierilor, în funcție de necesități.
În orientări, Consiliul European indică faptul că UE 27 își va păstra unitatea și va acționa ca o singură entitate pe parcursul negocierilor. Liderii:
își reafirmă dorința ca Regatul Unit să rămână un partener apropiat
reafirmă că orice acord viitor va trebui să se bazeze pe un echilibru între drepturi și obligații și să asigure condiții echitabile
subliniază că integritatea pieței unice trebuie să fie păstrată, ceea ce înseamnă că cele patru libertăți sunt indivizibile și se exclude în orice caz alegerea doar a elementelor convenabile
declară că un stat nemembru nu se poate bucura de aceleași drepturi și beneficii ca un stat membru
„Negocierile în temeiul articolului 50 din TUE se vor desfășura transparent și sub forma unui pachet unic. În conformitate cu principiul conform căruia nimic nu este stabilit până când nu se convine asupra tuturor aspectelor, nu pot exista înțelegeri separate asupra unor chestiuni individuale.”
Orientările Consiliului European (articolul 50) pentru negocierile privind Brexitul
O abordare etapizată
Șefii de stat și de guvern au convenit că prima fază a negocierilor ar trebui să vizeze:
asigurarea unui maximum de claritate și securitate juridică posibil
stabilirea condițiilor dezlegării Regatului Unit de UE
Consiliul European va monitoriza îndeaproape progresele înregistrate și va stabili momentul în care progresele sunt suficiente pentru a permite trecerea negocierilor în faza următoare.
Un acord privind relațiile viitoare dintre UE și Regatul Unit poate fi încheiat numai după ce Regatul Unit a devenit o țară terță. Cu toate acestea, liderii își declară disponibilitatea ca, într-o a doua fază a negocierilor, să înceapă discuții preliminare și pregătitoare privind cadrul viitoarei relații.
Termenul de doi ani stabilit la articolul 50 se încheie la 29 martie 2019.
O retragere ordonată
„Cetățenii care și-au construit viețile pe baza drepturilor care decurg din apartenența Regatului Unit la UE se confruntă cu perspectiva de a pierde aceste drepturi. (…) Ținând seama de aceasta, trebuie să acționăm în conformitate cu o abordare etapizată care acordă prioritate unei retrageri ordonate.”
Consiliul European a pus accent pe importanța salvgardării drepturilor cetățenilor afectați de Brexit. Liderii au subliniat necesitatea evitării unui vid legislativ pentru mediul de afaceri și s-au referit la o înțelegere financiară unică prin care ar trebui să se asigure că UE și Regatul Unit își respectă obligațiile.
Având în vedere circumstanțele unice ale insulei Irlanda, Consiliul European a pus accent pe necesitatea de a se sprijini Acordul din Vinerea Mare și procesul de pace din Irlanda de Nord.
„Va fi nevoie de soluții flexibile și imaginative, inclusiv cu obiectivul de a se evita o frontieră strict controlată, respectând, în același timp, integritatea ordinii juridice a Uniunii.”
Principiul cooperării loiale
Până la părăsirea Uniunii, Regatul Unit rămâne membru deplin al UE, supus tuturor drepturilor și obligațiilor stabilite în tratate și în temeiul dreptului UE. Întreaga funcționare curentă a UE trebuie să continue în cele mai bune condiții în formula cu 28 de membri, iar negocierile cu Regatul Unit vor fi păstrate separat de funcționarea curentă a Uniunii și nu vor prejudicia continuarea acesteia.
După adoptarea orientărilor de către Consiliul European și pe baza unei recomandări din partea Comisiei, Consiliul Afaceri Generale din 22 mai 2017 este așteptat:
să autorizeze deschiderea negocierilor
să nominalizeze Comisia în calitate de negociator al UE
să adopte directivele de negociere (mandatul detaliat pentru Comisie)
La 29 martie 2017, Regatul Unit a notificat în mod oficial Consiliului European intenția sa de a părăsi UE.
„Regretăm că Regatul Unit va părăsi Uniunea Europeană, dar suntem pregătiți pentru procesul pe care va trebui să îl urmăm. (...) În aceste negocieri, Uniunea va acționa în mod unitar și își va apăra interesele. Prima noastră prioritate va fi de a reduce la minimum incertitudinea provocată de decizia Regatului Unit pentru cetățenii noștri, întreprinderile noastre și statele noastre membre.”
Declarația Consiliului European, 29 martie 2017
Declarația Consiliului European cu privire la notificarea din partea Regatului Unit, 29/03/2017
Brexit (informații de context)
Materiale foto și video de la reuniune
Reuniunea specială a Consiliului European (articolul 50), 29 aprilie 2017
Conferință de presă în urma reuniunii speciale a Consiliului European (articolul 50)
Angela Merkel și Joseph Muscat
Juha Sipilä și Stefan Löfven
Enda Kenny și Mark Rutte
Fotografiere și filmare în sală
Declarația la sosire a lui Michel Barnier
Declarații la sosire din partea președintelui Consiliului European
Declarație la sosire din partea dlui François Hollande
Miro Cerar și Donald Tusk
Videoclip privind Brexitul
Data ultimei revizii 02/05/2017
Brexit Afaceri externe și relații internaționale Chestiuni instituționale